כרוב ממולא

כרוב ממולא או יאברק או קאפוסטו או קרוט הוא מאכל ממוצא מזרח אירופי, צפון אפריקאי ובמספר מטבחים נוספים ברחבי העולם במקביל. הוא מורכב מעלי כרוב ממולאים בתערובות שונות. בעבר מאכל זה היה נפוץ בעיקר בקהילות כפריות, בשל הזמינות ועלותו הנמוכה של הכרוב.

המילוי
המילוי משתנה ממקום למקום, אך בעיקר מבוסס על אורז ו/או בשר טחון. בשר בקר, כבש או חזיר הם הנפוצים ביותר למילוי. לרוב, התערובת מורכבת גם מבצל, ירקות, ביצים, פטריות ואורז.

ההכנה
על מנת להכין כרוב ממולא, יש להשתמש בעלי כרוב גדולים ושלמים. לאחר ריכוך של העלים (על ידי יציקה של מים רותחים או הקפאתם במקפיא), ממלאים אותם בתערובת המילוי, סוגרים את הקצוות, מגלגלים ומניחים בסיר לבישול נוסף. בדרך כלל הבישול הוא ברוטב עגבניות. לצד התבשיל מגישים לעיתים שמנת חמוצה, יוגורט או מיונז. לעמים רבים יש וריאציות שונות של תבשיל זה, שמכינים ומגישים אותו בדרכים שונות.

ראו גם
 סרמאלה

קישורים חיצוניים

 מתכון לכרוב ממולא מאתר yummyfoodies
 כרוב ממולא באורז ובשר,ynet
 המתכון של סבתא רינה לכרוב ממולא, מאתר Cooks

ממולאים
ממולא
המטבח האלבני